
OBRAZLOŽENJE GODIŠNJEG IZVJEŠTAJA O IZVRŠENJU
FINANCIJSKOG PLANA ZA 2025. GODINU



Sukladno Pravilniku o polugodišnjem i godišnjem izvještaju o izvršenju proračuna i financijskog plana (Narodne novine, broj 85/2023) čelnik proračunskog korisnika podnosi upravljačkom tijelu na usvajanje godišnji izvještaj o izvršenju financijskog plana za 2025. godinu.
Godišnji izvještaj o izvršenju Financijskog plana Središnjeg registra osiguranika za razdoblje siječanj - prosinac 2025. godine obuhvaća:

1.  Opći dio godišnjeg izvještaja o izvršenju Financijskog plana,  
2.  Posebni dio godišnjeg izvještaja o izvršenju Financijskog plana i 
3.  Posebni izvještaji o izvršenju Financijskog plana.


[bookmark: _Toc161341667]Obrazloženje općeg dijela GODIŠNJEG izvještaja o  izvršenju financijskog plana za 2025. godinu
Obrazloženje sažetka računa prihoda i rashoda i računa financiranja 
Tablični prikaz sadrži prikaz ukupnih prihoda i ukupnih rashoda na razini skupne ekonomske klasifikacije. 
Ukupni prihodi planirani su u iznosu od 12.406.000,00 eura, a ostvareni su u iznosu od 12.655.508,95 eura. Ukupni rashodi su planirani u iznosu od 10.431.000,00 eura i izvršeni su u iznosu od 9.939.369,65 eura. 
Višak prihoda poslovanja za izvještajno razdoblje iznosi 2.716.139,30 eura. 
Prijenos sredstava u sljedeću godinu iznosi 27.895.848,74  eura i veći je od planiranog za višak sredstava poslovanja u izvještajnom razdoblju. 

[bookmark: _Toc161341668]Obrazloženje ostvarenja prihoda i rashoda, primitaka i izdataka u izvještajnom   razdoblju 
Prihodi i primici 
Ukupni prihodi planirani su u iznosu od 12.406.000,00 eura, a ostvareni su u iznosu od 12.655.508,95 eura, što je 2,01% više od planiranog iznosa prihoda za 2025. godinu. U odnosu na prethodnu godinu prihodi su veći za 15,13%. Najveći dio ukupnih prihoda čine prihodi od upravnih i administrativnih pristojbi i naknada u iznosu od 12.651.705,15 eura, a odnose se na prihode poslovanja ostvarene naplatom naknade obveznim mirovinskim društvima, navedeni prihodi povećani su 15,33% u odnosu na 2024. godinu. Naknada za vođenje jedinstvenog računovodstva osobnih računa naplaćuje se temeljem članka 27. Zakona o Središnjem registru osiguranika („Narodne novine“ broj: 159/2013, 39/2018 i 21/2022). Sredstva uplaćena s osnove naknade koriste se za vođenje jedinstvenog računovodstva osobnih računa, administrativnu, tehničku podršku i razmjenu podataka, održavanje i razvoj informacijskog sustava i projekte i programe vezane uz tehničku podršku i razmjenu podataka, prikupljanje i obradu podataka po osiguranicima i drugim osobama, administraciju i upravljanje i elektroničku razmjenu i dostavu podataka temeljem uredbi Europske unije o koordinaciji sustava socijalne sigurnosti. 
Prihodi od pruženih usluga iznose 1.083,12 eura, a prihodi od tekućih pomoći iz EU iznose 2.720,68 eura. 

Rashodi i izdaci
Ukupni rashodi planirani su u iznosu od 10.431.000,00 eura, a ostvareni su u iznosu od 9.939.369,65 eura, što je 95,29% od planiranog iznosa za 2025. godinu. U odnosu na ostvarene rashode u prethodnoj godini, ostvaren je porast od 0,72%. 
Najveći dio ostvarenih rashoda odnosi se na materijalne rashode u iznosu 7.626.173,45 eura i rashoda za zaposlene u iznosu 2.142.780,39 eura. Financijski rashodi iznose 1.320,00 eura. Rashodi za nabavu neproizvedene dugotrajne imovine iznose 82.585,34 eura, a rashodi za nabavu proizvedene dugotrajne imovine iznose 86.510,47 eura.  


1.2.1. – Obrazloženje izvještaja o prihodima i rashodima prema ekonomskoj klasifikaciji

Ukupni prihodi planirani su u iznosu 12.406.100,00 eura, a ostvareni su u iznosu 12.655.508,95 eura i odnose se na sljedeće vrste prihoda: 

· 63 Pomoći iz inozemstva i od subjekata unutar općeg proračuna u iznosu od 2.720,68 eura, a odnosi se na refundaciju putnih troškova, 
· 65 Prihodi od upravnih i administrativnih pristojbi, pristojbi po posebnim propisima i naknada u iznosu od 12.651.705,15 eura, a odnosi se na prihode poslovanja ostvarene naplatom propisane naknade obveznim mirovinskim društvima za vođenje jedinstvenog računovodstva osobnih računa i 
· 66 Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima u iznosu od 1.083,12 eura, a odnosi se na najam aparata za kavu. 

Ukupni rashodi planirani su u iznosu od 10.431.000,00 eura, izvršeni su u iznosu 9.939.369,65 eura i odnose se na sljedeće skupine rashoda i izdataka:  

· Skupina 31 Rashodi za zaposlene u iznosu od 2.142.780,39 eura,
· Skupina 32 Materijalni rashodi u iznosu od 7.626.173,45 eura, 
· Skupina 34 Financijski rashodi u iznosu 1.320,00 eura,
· Skupina 41 Rashodi za nabavu neproizvedene dugotrajne imovine u iznosu od 82.585,34 eura i 
· Skupina 42  Rashodi za nabavu proizvedene dugotrajne imovine u iznosu od 86.510,47 eura. 

1.2.2. Obrazloženje izvještaja o prihodima i rashodima prema Izvorima financiranja  

Tablični prikaz sadrži prikaz prihoda i rashoda prema Izvorima financiranja, a iskazani su na razini razreda i skupine.
Ukupni prihodi planirani su u iznosu 12.406.000,00 eura, a ostvareni su u iznosu 12.655.508,95 eura i odnose se na sljedeće vrste prihoda prema izvorima financiranja: 

· Skupina 31 Vlastiti prihodi u iznosu od 1.083,12 eura, 
· Skupina 43 Ostali prihodi za posebne namjene u iznosu od 12.651.705,15 eura,
· Skupina 51 Pomoći od EU (refundacija zrakoplovnih karata) u iznosu od 2.720,68 eura 

Ukupni rashodi planirani su u iznosu od 10.431.000,00 eura, izvršeni su u iznosu 9.939.369,65 eura i odnose se na sljedeće skupine rashoda i izdataka prema izvorima financiranja:  

· Skupina 31 Vlastiti prihodi u iznosu od 1.083,12 eura, 
· Skupina 43 Ostali prihodi za posebne namjene u iznosu od 9.935.565,85 eura,
· Skupina 51 Pomoći od EU  (refundacija zrakoplovnih karata) u iznosu od 2.720,68 eura 

[bookmark: _Toc161341669]1.2. Obrazloženje ostvarenog prijenosa sredstava iz prethodne godine i prijenosa sredstava u sljedeće razdoblje
Prenesena sredstva iz prethodne godine iznose 25.179.709,44 eura, a sredstva za prijenos u sljedeću godinu na kraju ovog izvještajnog razdoblja iznose 27.895.848,74 eura. 
Na kraju izvještajnog razdoblja ostvaren je višak prihoda u iznosu 2.716.139,30 eura. 
1.3.  Obrazloženje izvršenja po funkcijskoj klasifikaciji
Tablični prikaz sadrži prikaz rashoda prema funkcijskoj klasifikaciji brojčane oznake 1090 – aktivnosti socijalne zaštite koje nisu drugdje svrstane, a iskazani su na razini razreda i skupine.  Planirana su sredstva u iznosu 10.431.000,00 eura, a izvršena su u iznosu od 9.939.369,65 eura.

1.4.  Račun financiranja

REGOS nije imao primitaka od financijske imovine i zaduživanja niti izdataka za financijsku imovinu i otplate zajmova.



[bookmark: _Toc161341670]Obrazloženje posebnog dijela godišnjeg izvještaja o izvršenju financijskog plana za 2025. godinu

Središnji registar osiguranika (u daljnjem tekstu: REGOS) je Zakonom ovlaštena ustanova za poslove povezivanja obračunanih doprinosa I. i II. stupa mirovinskog osiguranja s pripadajućim uplatama. Osnovna aktivnost REGOS-a je osmišljavanje, izgradnja i unapređivanje, kako poslovnog, tako i pripadnog informacijskog sustava mirovinskog osiguranja temeljem individualne kapitalizirane štednje (II. stup), tj. tehnička podrška II. stupu mirovinskog osiguranja te vođenje i održavanje registra podatka po osiguranicima i drugim osobama vezanim uz doprinose za obvezna mirovinska osiguranja. Poslovi REGOS-a su i povezivanje podataka o obračunanim doprinosima za mirovinsko osiguranje na temelju individualne kapitalizirane štednje te doprinosu za mirovinsko osiguranje na temelju generacijske solidarnosti s podacima o pripadajućim uplatama te elektronička razmjena podataka na razini Republike Hrvatske i Europske unije u sustavu socijalne sigurnosti. REGOS je ovlašten osiguranicima i drugim osobama, te obveznicima podnošenja podataka učiniti dostupnim, elektroničkim putem, izvješća o svim podacima koji se za njih vode u registru, uvažavajući načelo povjerljivosti. Odlukom Vlade Republike Hrvatske, Zakonom o provedbi uredbi Europske unije o koordinaciji sustava socijalne sigurnosti i Zakonom o Središnjem registru osiguranika, REGOS je određen Pristupnom točkom (Access Point) za elektroničku razmjenu podataka u području koordinacije sustava socijalne sigurnosti. Sukladno naputku o korištenju postojeće državne informatičke infrastrukture u obavljanju poslova, dio poslova iz nadležnosti REGOS-a obavlja se temeljem sklopljenih Ugovora o povjeravanju obavljanja poslova u suradnji s outsourcing partnerima: Financijskom agencijom (FINA) i Agencijom za podršku informacijskim sustavima i informacijskim tehnologijama (APIS-IT). 


2.1. Obrazloženje izvršenja po programskoj klasifikaciji
4101 PODRŠKA SUSTAVU MIROVINSKOG OSIGURANJA
	
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Index izvršenje 2025./2024.

	4101-PODRŠKA SUSTAVU MIROVINSKOG OSIGURANJA
	9.867.853
	10.431.000
	9.939.370
	95,3
	100,7



Cilj 1. Osiguranje provedbe obveznog kapitaliziranog sustava i unapređenje poslovnih procesa
Pokazatelji učinka
	Pokazatelj učinka
	Definicija
	Jedinica
	Polazna vrijednost
	Izvor podataka
	Ciljana vrijednost (2025.)
	Ostvarena vrijednost (2025.)

	Postotak porasta broja obračunskih jedinica na osobnim računima članova obveznih mirovinskih fondova
	Evidentiranje broja obračunskih jedinica na osobnim računima članova obveznih mirovinskih fondova
	%
	0
	REGOS
	1%
	3,93%




	2.1.1.  A539048 Administracija i upravljanje Središnjeg registra osiguranika  

	Naziv aktivnosti
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Indeks izvršenje 2025./2024.

	A539048-ADMINISTRACIJA I UPRAVLJANJE  SREDIŠNJEG REGISTRA OSIGURANIKA
	2.778.775
	3.163.000
	2.828.973
	89,4
	101,8



Zakonske i druge pravne osnove
Zakon o Središnjem registru osiguranika, Statut Središnjeg registra osiguranika, Pravilnik o unutarnjem ustrojstvu i sistematizaciji radnih mjesta, Zakon o plaćama u javnim službama, Uredba o nazivima radnih mjesta i koeficijentima složenosti poslova u javnim službama, Temeljni kolektivni ugovor za službenike i namještenike u javnim službama, 
Ugovori za plaćanje režijskih i komunalnih troškova, održavanje postrojenja i opreme, ugovori za poštanske i telekomunikacijske usluge te ostali ugovori vezani za održavanje poslovnog sustava REGOS-a. 

Opis aktivnosti
Sredstva planirana na ovoj aktivnosti utrošena su za redovno poslovanje REGOS-a i obuhvaćaju rashode za zaposlene, materijalne rashode, ostale financijske rashode, rashode za nabavu proizvedene imovine. Izvršenje na ovoj aktivnosti je 89,4% od plana.







	2.1.2.  A772002 Tehnička podrška II. stupu i razmjena podataka  

	Naziv aktivnosti
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Index izvršenje 2025./2024.

	A772002-TEHNIČKA PODRŠKA II STUPU I RAZMJENA PODATAKA
	6.461.160
	6.600.000
	6.550.392
	99,3
	101,4



Zakonske i druge pravne osnove
Zakon o Financijskoj agenciji (čl.3.), Ugovor o obavljanju dijela posla REGOS-a i FINA-e uz prethodnu suglasnost Vlade Republike Hrvatske i Ugovor o povjeravanju dijela posla REGOS-a i APIS IT-a.

Opis aktivnosti
Najznačajnija aktivnost REGOS-a, Tehnička podrška II. stupu mirovinskog osiguranja, obuhvaća poslove vezane uz prijavu/promjenu obveznog mirovinskog fonda i kategorije mirovinskog fonda, povezivanje podataka iz Obrazaca JOPPD s pripadajućim uplatama doprinosa za mirovinska osiguranja, prosljeđivanje povezanih uplata u obvezne mirovinske fondove i društva, preračun u obračunske jedinice i evidentiranje na osobnim računima osiguranika, zatvaranje osobnih računa i isplata sredstava zakonskim primateljima te istup iz II. stupa. Poslovi iz djelatnosti REGOS-a obavljaju se u suradnji s outsourcing partnerima: FINA-om i APIS IT – om temeljem sklopljenih ugovora o povjeravanju dijela poslova REGOS-a. Izvršenje na ovoj aktivnosti je 99,3% od plana. 

Pokazatelji rezultata
	Pokazatelj rezultata
	Definicija
	Jedinica
	Polazna vrijednost
	Izvor podataka
	Ciljana vrijednost (2025.)
	Ostvarena vrijednost (2025.)

	Udio raspoređenih uplata doprinosa za mirovinsko osiguranje na temelju individualne kapitalizirane štednje u obvezne mirovinske fondove i društva od ukupno povezanih uplata doprinosa za mirovinsko osiguranje na temelju individualne kapitalizirane štednje
	Raspored uplata doprinosa za mirovinsko osiguranje na temelju individualne kapitalizirane štednje na osobne račune osiguranika u obvezne mirovinske fondove
	%
	0
	REGOS
	100%
	100%

	Udio obrađenih zahtjeva za rješavanje nepovezanih uplata doprinosa za mirovinsko osiguranje na temelju individualne kapitalizirane štednje u ukupnom broju zaprimljenih zahtjeva obveznika
	Obrada zahtjeva obveznika za rješavanje nepovezanih uplata doprinosa za mirovinsko osiguranje na temelju individualne kapitalizirane štednje
	%
	0
	REGOS
	100%
	100%

	Udio riješenih zahtjeva za isplatu nasljedstva s osobnih računa članova obveznih mirovinskih fondova u ukupnom broju osnovanih zahtjeva za isplatu nasljedstva s osobnih računa članova obveznih mirovinskih fondova
	Isplata nasljedstva s osobnih računa članova obveznih mirovinskih fondova  temeljem osnovanih zahtjeva
	%
	0
	REGOS
	100%
	100%



 
	2.1.3.  K539301 Informatizacija 

	Naziv aktivnosti
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Index izvršenje 2025./2024.

	K539301-INFORMATIZACIJA
	600.339
	653.000
	545.382
	83,5
	90,8




Zakonske i druge pravne osnove
Ugovori o pružanju računalnih usluga vezanih uz održavanje sistemskih i aplikativnih računalnih programa, nabavu licenci te nabavu računalne opreme. 

Opis aktivnosti
Sredstva planirana na ovom projektu utrošena su namjenski za nabavu računalnih usluga, licenci, računalne opreme i komunikacijske opreme. Izvršenje na ovom projektu je 83,5% od plana.




	2.1.4.  K772001 Obnova voznog parka

	Naziv aktivnosti
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Index izvršenje 2025./2024.

	K772001-OBNOVA VOZNOG PARKA
	10.079
	15.000
	14.622
	97,5
	145,1


 
Zakonske i druge pravne osnove
Ugovor o najmu službenog automobila.

Opis aktivnosti
Sredstva planirana na ovom projektu utrošena su za rashode najma službenog automobila. Izvršenje na ovom projektu je 97,5% od plana. 


[bookmark: _Toc161341677]Posebni izvještaji u godišnjem izvještaju o izvršenju financijskog plana za 2025. godinu 
[bookmark: _Toc161341678]3.1.	Izvještaj o zaduživanju na domaćem i stranom tržištu novca i kapitala
U izvještajnom razdoblju REGOS nema zaduženja na tržištu novca i kapitala.
[bookmark: _Toc161341679]3.2.	Izvještaj o korištenju sredstava fondova Europske unije
U izvještajnom razdoblju REGOS  nije koristio sredstva fondova Europske unije.
[bookmark: _Toc161341680]3.3.  Izvještaj o danim zajmovima i potraživanjima po danim zajmovima
U izvještajnom razdoblju REGOS nema danih zajmova i potraživanja po danim zajmovima.
[bookmark: _Toc161341681]3.4.	Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova
Potraživanja na kraju izvještajnog razdoblja iznose 29.018.382,32 eura, a odnose se na: 
	
· potraživanja za upravne i administrativne pristojbe, pristojbe po posebnim propisima i naknade (165) u iznosu 1.097.643,32 eura, 
· potraživanja za prihode od prodaje proizvoda i roba te pruženih usluga i za povrat po protestiranim jamstvima (166) u iznosu 90,26 eura i 
· potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza (167) u iznosu od 27.920.648,74 eura, koja se odnose na prihode ostvarene naplatom propisane naknade obveznim mirovinskim društvima za vođenje jedinstvenog računovodstva osobnih računa i potraživanja za prihode po uplaćenim jamstvima.


REGOS nema dospjelih obveza na kraju izvještajnog razdoblja.

Potencijalne obveze po sudskim sporovima iznose 6.600,00 eura i odnose se na parnični postupak koji je u tijeku. 
[bookmark: _Toc161341682]3.5.	Izvještaj o danim jamstvima i plaćanjima po protestiranim jamstvima
U izvještajnom razdoblju REGOS nema danih jamstava i plaćanja po protestiranim jamstvima.




U Zagrebu, 23. veljače 2026. godine		

Izradili:
Zvonko Meštrović
Rukovoditelj Službe financija 
Marija Cvrlje
Pomoćnik ravnatelja Ustanove

    RAVNATELJICA
         Iskra Primorac	                                                 

